Nelly Furtado

Nelly Kim Furtado (s. 2. joulukuuta 1978 Victoria, Brittiläinen Kolumbia, Kanada) on kanadalainen laulaja ja lauluntekijä. Hänen hittikappaleitaan ovat muun muassa ”I'm Like a Bird”, ”Turn Off The Light”, ”Powerless”, ”Maneater”, ”Say It Right”, ”Promiscuous”, ”All Good Things (Come to an End)” ja ”Manos al Aire”.

Biografia

Yksityiselämä
Furtado syntyi Victorian kaupungissa portugalilaisille siirtolaisvanhemmille.  Ennen kuuluisuuttaan hän työskenteli tarjoilijana motellissa äitinsä kanssa. Furtadon huhuttiin kesäkuussa 2006 Genre-lehdelle antamansa haastattelun perusteella olevan biseksuaali. Furtado kiisti aluksi huhut, mutta myönsi asian GUS-lehdelle heinäkuussa 2006.

Furtadon esikoistytär Nevis syntyi syyskuussa 2003. Lapsen isä on DJ ja musiikkituottaja Jasper Gahunia eli Lil' Jaz. Lil' Jazin ja Nelly Furtadon suhde päättyi kuitenkin vuonna 2005. Nelly Furtado meni kihloihin 2007 Demacio "Demo" Castellonin kanssa, joka työskenteli ääniteknikkona Furtadon Loose-albumilla. Furtado ja Castellon menivät salaa naimisiin 19. heinäkuuta 2008, mutta asia tuli julki vasta lokakuussa 2008. Hän erosi miehestään kesällä 2016 ja on nykyisin sinkku.

Ura 
Furtadon musiikki on fadolaulun, R&B:n ja popin sekoitusta, joka käsittelee usein elämän arvojärjestystä. Myös hänen juurensa näkyvät musiikissa, sillä fado on Portugalin kansallismusiikkia. Monissa kappaleissa lauletaankin välillä portugalia englanninkielisen tekstin välissä. Furtadolta on tähän mennessä ilmestynyt vain yksi kokonaan portugaliksi laulettu kappale, ”Onde Estas”, joka suomeksi käännettynä tarkoittaa ”Missä sinä olet?”. Furtado on tuottanut itse kappaleitaan ja musiikkivideoitaan ja hän osaa soittaa ukuleleä ja kitaraa.

Hänen debyyttialbuminsa Whoa, Nelly! ilmestyi vuonna 2000 ja toinen studioalbumi Folklore julkaistiin vuonna 2003. Keväällä 2006 Furtado julkaisi kolmannen albuminsa Loose. Timbaland tuotti suurimman osan albumista.

Furtadon neljännen albumin Mi Planin avaussingle ”Manos al Aire” julkaistiin maailmanlaajuisesti 29. kesäkuuta 2009, mutta kuitenkin kappale rantautui Suomen radioihin vasta marraskuussa 2009 ja ensisoitto tuli Radio NRJ:llä. Espanjankielinen albumi Mi Plan ilmestyi syyskuussa 2009. 

2010-luvulla Furtado on julkaissut kokoelmalevyn lisäksi kaksi studioalbumia: The Spirit Indestructible vuonna 2012 ja The Ride vuonna 2017.

Albumit

Singlet 

Albumilta Whoa, Nelly!:

”I'm Like a Bird” - US #9, UK #5
”Turn Off the Light” - US #5, UK #4
”Shit On the Radio (Remember the Days)” - UK #18
”Hey, Man” - US #74, UK #65
”Trynna Finda Way” - US #10, UK #13

Albumilta Folklore:

”Powerless (Say What You Want)” - UK #13
”Try” - UK #15
”Força” - UK #40
”Explode”
”The Grass is Green”

Albumilta Loose:

”No Hay Igual” - POR #29 
”Promiscuous” (Timbalandin kanssa) - US #8, UK #1
”Maneater'”- US #1, UK #1
”Say it Right” - US #1, UK #3
”All Good Things (Come to an End)” - US #2, UK #4
”Do It”
”In God's Hands”

Albumilta Mi Plan:
”Manos Al Aire”
”Más”
”Bajo Otra Luz” (Julieta Venegasin ja La Mala Rodriguezin kanssa)

Albumilta The Best Of Nelly Furtado:
”Night Is Young”

Albumilta The Spirit Indestructible:
”Big Hoops (Bigger the Better)”
”The Spirit Indestructible”
”Parking Lot”
”Waiting for the Night”

Musiikkivideot

Lähteet

Aiheesta muualla 

Nelly Furtadon virallinen sivusto

Kanadalaiset laulajat
Grammy-palkinnon saajat
Vuonna 1978 syntyneet
Elävät henkilöt
Seulonnan keskeiset artikkelit